Referat fra FAU møte 23.03.2022

Møte 5 i skoleåret 2021/22

|  |  |
| --- | --- |
| Gruppe: | FAU – Gosen skole |
| Møtested: | Gosen skole. |
| Møtedato/ -tid: | 23.03.2022 kl. 19:00 - 20:30 |
| Deltakere: | FAU representanter fra klassene og rektor. |
|  |  |

|  |  |
| --- | --- |
| **Sak nr.:** |  |
| 20-2021/22 | **Orienteringer fra skolens ledelse**Rektor orienterte om:* Ståstedsanalysen 2022
* Plan for et godt skolemiljø. Mer info i sak 25/22 for SU i møtet 30. mars. Se innkalling med info her: [Gosen Skole - Samarbeidsutvalgsmøte 30.mars 2022 (minskole.no)](https://www.minskole.no/gosen/artikkel/372211)
* Gosenrevyen. Det blir nå en større revy enn man kunne håpe ved avlysningen tidligere i vinter. Over 100 elver er involvert. Premiere 24. april. Forestillinger 24.-26. april.
* Post Covid – status for elever og ansatter
* Krigen i Ukraina. Innsamlingsaksjon av elevene via Redd Barna. Mer info på skolens nettside her: [Gosen Skole - Gosen for Ukraina 2022 (minskole.no)](https://www.minskole.no/gosen/artikkel/371739)

**FAU sin beslutning**: FAU tar saken til orientering. |
| 21-2021/22 | **Leksefri eller lekseredusert skole. Oppfølging av politisk sak**Den politiske saken har ønsker involvering fra foreldrene, elevene og skolen. Grunnet begrenset tid besluttet FAU å legge ut en enkel meningsmåling på hjemmesiden for å «ta temperaturen». I tillegg ble det tatt opp direkte i noen klasser. Det ble mottatt 65 stemmer der ca. 70 prosent ønsket å videreføre dagens leksereduserte ordning, mens 30 prosent ønsket helt leksefri.Spørsmålet ble deretter diskutert i FAU der man ble enige om en tilbakemelding til skolen, som i sin tur skal melde tilbake skolens syn i den politiske prosessen.**FAU sin beslutning:** FAU gir på vegne av foreldregruppen følgende tilbakemelding i den politiske saken:Prinsipielt sett mener FAU at spørsmål om hvorvidt man skal ha lekser i grunnskolen, og eventuelt hvilket omfang og format leksene skal ha, bør være et skolefaglig/pedagogisk spørsmål, og ikke et skolepolitisk spørsmål.Når spørsmålet først er stilt er svaret at FAU fortsatt støtter skolen sin tidligere beslutning om å bli en såkalt lekseredusert skole. FAU ønsker at dagens ordning videreføres.FAU bemerker at premissene for spørsmålet er uklare. Det kan ha påvirket både vurderinger og konklusjoner. Uklarhetene handler blant annet om at det ikke fremstår entydig hva det betyr å være en «lekseredusert» skole. Videre er det uklart hva det innebærer å være en «leksefri» skole. Vil f.eks. elevene samlet sett da bruke mindre tid på skolearbeid eller vil bortfallet av lekser kompenseres med flere timer på skolen (enten med mer tid til egne arbeider eller undervisning)? På siden av leksespørsmålet spør FAU tilbake om det kan være vel så aktuelt å spørre hvordan man kan optimalisere selve skoledagen. Kan f.eks. forholdet mellom undervisning, arbeidsperioder, pauser og fysisk aktivitet gjøres bedre enn i dag? Her kan man jo lytte til hva elevrådene mener kan bidra til å gi elevene gode rammebetingelser for læring. |
| 22-2021/22 | **Vårball/ball**Ballkomiteen orienterte om status. Elevrådet etterspør om og når det blir ball. Avklart med skolen at det etter at eksamen er besluttet avlyst er gode muligheter for et vårball i mai. Komiteen skulle ha møte torsdag 24. mars og ønsket FAU sitt syn på aktuelle datoer for ballet.**FAU sin beslutning:** FAU anbefaler primært torsdag 12. mai som dato for vårballet. Alternativ dato kan være 19. mai. |
| 23-2021/22 | **Div. henvendelser:****17.mai**FAU leder hadde deltatt i et informasjonsmøte med bydelsutvalgets 17.maikomite. I møtet møtte også de andre grunnskolene i bydelen. Etter at det tradisjonelle arrangementet i Madlaleieren har falt bort hadde skolene to valg i år. Enten et eget tog for den enkelte skole i eget nærområde eller deltakelse i hovedtoget i sentrum. Elevene har blitt spurt tidligere. Et klart flertall på Gosen ønsker å gå i hovedtoget. Skolen håndterer skolens deltakelse i hovedtoget. Spørsmål om hva slags tog skolene ønsker kan bli stilt på nytt til høsten. **FAU sin beslutning:** FAU støtter elevene og skolens beslutning og tar for øvrig saken til orientering.**Natteravnene**Natteravnene møtte og orienterte om oppstart for våren og behovet for bistand fra foreldrene til vakter. Det handler bl.a. om å passe på ‘våre’ ungdommer.Forslag om at hver 10.klasse får ansvar for vakter hver sine uker ut over våren og at klassene bidrar med rekruttering. Foreldre som ønsker å bidra utenom dette kan melde seg inn i Natteravnene på Madla sin Spond-gruppe.**FAU sin beslutning:** FAU støtter forslaget om at man rekrutterer natteravner klassevis og til tildelte fredager/lørdager. For øvrig tar FAU informasjonen til orientering. |
| 24-2021/22 | **Eventuelt**FAU har tidligere besluttet å gi en liten oppmerksomhet til de ansatte ved skolen som en takk for innsatsen under to år med Covid. Nå som hverdagen er litt normalisert er 2 kg konfekt kjøpt inn til lærernes fredagslunsj. Oppmerksomheten i blir overlevert av FAU-leder innen lunsj fredag 25. mars med hilsen fra hele foreldregruppen.**FAU sin beslutning:** FAU tar saken om oppmerksomhet til de ansatte til orientering.Møtereferatene. Det ble diskutert kort om referatene kunne gjøres tilgjengelig tidligere enn det som er vanlig praksis/tradisjon, som har vært etter godkjenning på påfølgende møte. I den forbindelse ble det også diskutert om referatene skulle forenkles og føyes til en «beslutningsdel».**FAU sin beslutning:** FAU vil fra og med dette møtereferatet og ut skoleåret godkjenne møtereferatet i en e-post runde i FAU, slik at det kan legges ut innen en uke etter møtet. Videre tester FAU ut en ordning med «FAU sin beslutning» under det enkelte punkt på agendaen.  |

Referatet ble godkjent per e-post 27./28. mars.

Neste møte blir 18. mai.

29.3.2022, Erik